text: রসায়নবিদ্যায় মিশ্রণ, রাসায়নিক মিশ্রণ বা মিশ্র পদার্থ বলতে দুই বা তার অধিক রাসায়নিক পদার্থের ভৌত সমবায়ে গঠিত পদার্থকে বোঝায়। এগুলি দ্রবণ, প্রলম্বন বা নিলম্বিত বিক্ষেপ এই তিন রূপে মিশ্রিত হয়। মিশ্রণগুলিতে রাসায়নিক পদার্থ যেমন মৌলিক পদার্থ বা যৌগিক পদার্থগুলি কোনও রাসায়নিক বন্ধন বা অন্য কোনও রাসায়নিক পরিবর্তন ছাড়াই যান্ত্রিকভাবে মিশ্রিত অবস্থায় থাকে, কিন্তু প্রতিটি উপাদান তার রাসায়নিক গঠন ও ধর্ম বজায় রাখে। যদিও মিশ্রণের উপাদানগুলির কোনও রাসায়নিক পরিবর্তন ঘটে না, এর ভৌত ধর্ম যেমন গলনাঙ্ক গাঠনিক উপাদানগুলির তুলনায় ভিন্ন হতে পারে। কিছু মিশ্রণকে যান্ত্রিক বা তাপীয় উপায়ে এর উপাদানে পৃথক করা যেতে পারে।
  
  মিশ্রণের ধর্মাবলি
  দুই প্রকারের মিশ্রণ হয়; সমসত্ব মিশ্রণ ও অসমসত্ব মিশ্রণ। যে মিশ্রণে এর উপাদান পদার্থগুলি সুষমভাবে বণ্টিত থাকে, তাকে সমসত্ব মিশ্রণ বলে। যেমন -পানিতে লবনের দ্রবণ। যে মিশ্রণে এর উপাদান পদার্থগুলি সুষমভাবে বণ্টিত থাকে না, তাকে অসমসত্ব মিশ্রণ বলে, যেমন - পানিতে বালুর মিশ্রণ।
  
  বায়ুমণ্ডলের বায়ু একটি মিশ্রণে উদাহরণ। বায়ু একটি সমসত্ব মিশ্রণ যাতে বিভিন্ন বায়বীয় পদার্থ যেমন নাইট্রোজেন, অক্সিজেন ও অন্যান্য কিছু পদার্থ খুব স্বল্প পরিমাণে মিশ্রিত থাকে। লবন, চিনি ও আরও অনেক পদার্থে পানিতে দ্রবীভূত হয়ে সমসত্ব মিশ্রণ তৈরি করতে পারে।
  
  মিশ্রণের সাথে রাসায়নিক যৌগের পার্থক্যগুলি নিম্নরূপ:
   মিশ্রণের উপাদান পদার্থগুলিকে ভৌত পদ্ধতি যেমন ছাঁকন, হিমায়ন, পরিস্রবণ, ইত্যাদি পদ্ধতি ব্যবহার করে পৃথক করা সম্ভব।
   মিশ্রণ গঠিত হবার সময় কোনও শক্তির পরিবর্তন হয় না, হলেও তা অত্যল্প। (মিশ্রণের অভ্যন্তরীণ তাপগতীয় বিভব দেখুন)
   মিশ্রণের উপাদানের অনুপাত বিভিন্ন হতে পারে; অন্যদিকে রাসায়নিক যৌগে একটি নির্দিষ্ট ও বিশেষ সঙ্কেত বা সূত্র অনুযায়ী মৌলগুলি আবদ্ধ থাকে।
   মিশ্রণে একক উপাদানগুলি তাদের রাসায়নিক ধর্মগুলি বজায় রাখে। কিন্তু যৌগ গঠন করলে তাদের রাসায়নিক ধর্ম পরিবর্তিত হয়।
  
  নিচের সারণিতে মিশ্রণের তিনটি শ্রেণী বা পরিবারের প্রধান ধর্মগুলি দেখানো হল এবং এদের উদাহরণ দেওয়া হল
  
  তথ্যসূত্র
  
  বিষয়শ্রেণী:ভৌত রসায়ন
  বিষয়শ্রেণী:রাসায়নিক মিশ্রণ
title: মিশ্র পদার্থ